
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 138
                                                               din 28 iunie 2018
       privind relocarea bustului lui Ilarie Chendi pe vechiul amplasament

            Consiliul Local al Municipiului Sighișoara, întrunit în ședință ordinară, 

Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 15.269/29.05.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare; 


Având în vedere Hotărârea Consiliului Local Sighișoara nr. 60/20 iulie 2000 privind reamplasarea bustului lui Ilarie Chendi;

            Ținând cont de Studiul de fezabilitate pentru obiectivul de investiții: ”Soclu bust Ilarie Chendi ”, însușit și aprobat prin Hotărârea Consiliului Local Sighișoara nr. 202/28.12.2017;

           Având în vedere mențiunile făcute în cadrul acestui studiu de fezabilitate;


Văzând Raportul de specialitate al Direcției Generale Arhitect Șef, înregistrat cu nr. 15.268/29.05.2018, privind relocarea bustului lui Ilarie Chendi pe vechiul amplasament, respectiv în cartierul Andrei Șaguna, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. ”b” şi ”c”, alin. (9), art. 45 alin. (3) şi a art. 115 alin. (1) lit. ”b” din Legea nr. 215/2001, Legea administraţiei publice locale, republicată, cu modificările şi completările ulterioare, 
H O T Ă R Ă Ș T E:

Art. 1. Se aprobă relocarea bustului lui Ilarie Chendi pe vechiul amplasament, respectiv în spațiul verde din fața ”Centrului Național de Excelență în Handbal” din cartierul Andrei Șaguna, Sighișoara, potrivit planului anexă, care face parte integrantă din prezenta hotărâre.


Art. 2. Cu data intrării în vigoare a prezentei hotărâri, prevederile Hotărârii Consiliului Local Sighișoara nr. 60/20 iulie 2000 privind reamplasarea bustului lui Ilarie Chendi, se abrogă.
           Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Generală Arhitect Șef, Compartimentul Urbanism, Disciplina în Construcţii, Patrimoniul UNESCO și Serviciul Tehnic, Investiţii-Urmărire Contracte, Monitorizare Servicii de Utilităţi Publice din cadrul Municipiului Sighișoara.

Art. 4. Prin grija Secretarului Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.sighisoara.org.

PREŞEDINTE DE ŞEDINŢĂ,



          Toth Tivadar                                                                             
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Generală Arhitect Șef;

  1 ex. Compartimentul Urbanism, Disciplina în Construcții, Patrimoniu UNESCO;
  1 ex. Serviciul Tehnic, Investiţii-Urmărire Contracte, Monitorizare Servicii de Utilităţi Publice.
10 ex.
B.A. 

